ai4bharat/Pralekha huggingface dataset:
रसायन एवं उर्वरक मंत्रालय
देश भर में पर्याप्त उपलब्धता सुनिश्चित करने के लिए 16 मई 2021 तक तैयार की जाने वाली रेमडेसिविर का आवंटन किया जाएगा : श्री डी.वी. सदानंद गौड़ा
केंद्रीय रसायन और उर्वरक मंत्री श्री डी.वी. सदानंद गौड़ा ने आज हर राज्य में रेमडेसिविर की आवश्यकता को ध्यान में रखते हुए और इसकी पर्याप्त उपलब्धता सुनिश्चित करने के लिए 16 मई 2021 तक तैयार की जाने वाली रेमडेसिविर का आवंटन करने की घोषणा की। उन्होंने कहा कि देश भर में रेमडेसिविर की सुचारू आपूर्ति सुनिश्चित की जाएगी, ताकि किसी भी मरीज को महामारी के इस विकट समय में मुश्किलों का सामना न करना पड़े।
फार्मास्यूटिकल विभाग और स्वास्थ्य एवं परिवार कल्याण मंत्रालय द्वारा सभी राज्यों को लिखे गए एक पत्र में यह उल्लेख किया गया था कि 21 अप्रैल से लेकर 9 मई 2021 तक की अवधि के लिए रेमडेसिविर दवा की आवंटन योजना को जारी रखते हुए, जिस बारे में 1 मई 2021 को जारी डीओ द्वारा सूचित कर दिया गया है, 21 अप्रैल से लेकर 16 मई, 2021 तक की अवधि के लिए मान्य एक अद्यतन आवंटन योजना फार्मास्युटिकल्स विभाग और स्वास्थ्य एवं परिवार कल्याण मंत्रालय द्वारा संयुक्त रूप से तैयार की गई है।
राज्यों/केंद्र शासित प्रदेशों के लिए इसका आवंटन कर दिया गया है और राज्य सरकारों एवं केंद्र शासित प्रदेशों से कहा गया है कि वे राज्य/केंद्र शासित प्रदेश के भीतर इसके समुचित वितरण की निगरानी करे जिसके तहत उचित एवं विवेकपूर्ण उपयोग के अनुरूप सरकारी और निजी अस्पतालों को कवर किया जाए।
राज्य सरकारों/केंद्र शासित प्रदेशों को सलाह दी गई है कि वे संबंधित कंपनियों के संपर्क अधिकारियों के साथ निकट समन्वय स्थापित कर उस निश्चित मात्रा के लिए विपणन कंपनियों को तत्काल पर्याप्त खरीद ऑर्डर अवश्य दे दें, यदि उन्होंने पहले से ऐसा नहीं किया है, जिसे वे आपूर्ति श्रृंखला के अनुसार राज्य/केंद्र शासित प्रदेश हेतु किए गए आवंटन के तहत खरीदना चाहती हैं। इसके लिए राज्य में निजी वितरण चैनल के साथ भी समन्वय स्थापित किया जा सकता है।
प्रधानमंत्री कार्यालय
प्रधानमंत्री ने महामहिम शेख अहमद नवाफ अल अहमद अल-सबा को कुवैत के प्रधानमंत्री नियुक्त होने पर बधाई दी
प्रधानमंत्री श्री नरेन्द्र मोदी ने महामहिम शेख अहमद नवाफ अल अहमद अल-सबा को कुवैत के प्रधानमंत्री नियुक्त होने पर पर बधाई दी है।
प्रधानमंत्री मोदी ने ट्वीट किया:
"महामहिम शेख अहमद नवाफ अल अहमद अल-सबाह को कुवैत के प्रधानमंत्री नियुक्त होने पर मेरी बधाई और शुभकामनाएं। हमारे उत्कृष्ट द्विपक्षीय संबंधों को और प्रगाढ़ करने तथा विस्तार देने के लिए मैं उनके साथ काम करने के प्रति आशान्वित हूं।"
गृह मंत्रालय
केन्द्रीय गृह एवं सहकारिता मंत्री श्री अमित शाह ने आज नई दिल्ली में लाल क़िले पर लाइट एंड साउंड शो ‘जय हिंद’ का उद्घाटन किया
यहां मातृभूमि शो भी दिखाया जाएगा जिसके माध्यम से भारत के हज़ारों साल के इतिहास को सामंजस्य के साथ समाहित करने का काम किया गया है
आज़ादी के अमृत महोत्सव के वर्ष में ये कार्यक्रम शुरू हो रहा है और भारत के ऐतिहासिक स्थानों को प्रेरणास्थल बनाने की ये यात्रा आज यहां से शुरू हो रही है
प्रधानमंत्री श्री नरेन्द्र मोदी जी ने, आज़ादी के अमृत वर्ष में सोने की चिड़िया कहे जाने वाले भारत को गुलामी से मुक्त कराने में अपना सर्वस्व बलिदान देने वाले अनगिनत शहीदों से हमारी युवा पीढ़ी को परिचित कराने के लिए, कई कार्यक्रमों का आयोजन किया है
भारत को विश्व में हर क्षेत्र में कहां पहुंचना है, मोदी जी ने इसीलिए आज़ादी के अमृत महोत्सव से आज़ादी की शताब्दी तक के समय को अमृत काल के नाम से हम सबके सामने संकल्पित कराया है
ये यात्रा आज़ादी के 75 सालों से आज़ादी की शताब्दी तक के संकल्प लेने की भी यात्रा है और उस वक्त देश कहां होगा, ये संकल्प लेने का भी समय है
भारत की 130 करोड़ की जनता के सामूहिक पुरूषार्थ से देश को विश्व में सर्वप्रथम बनाने का संकल्प हमें सिद्ध करना है
प्रधानमंत्री श्री नरेन्द्र मोदी जी के नेतृत्व में पिछले 8 सालों में पूरे देश की जनता में आत्मविश्वास, ऊर्जा और विश्वास के साथ एक दिशा में चलने का संकल्प दिखाई दे रहा है
भारत सर्वप्रथम, और, भारत सबसे प्रथम, इन दोनों संकल्पों को लेकर भारत आगे बढ़े
केन्द्रीय गृह एवं सहकारिता मंत्री श्री अमित शाह ने आज नई दिल्ली में लाल क़िले पर लाइट एंड साउंड शो ‘जय हिंद’ का उद्घाटन किया। इस अवसर पर केन्द्रीय संस्कृति मंत्री श्री जी. किशन रेड्डी, संस्कृति राज्यमंत्री श्रीमती मीनाक्षी लेखी और दिल्ली के उपराज्यपाल श्री वी के सक्सेना सहित अनेक गणमान्य व्यक्ति उपस्थित थे।
अपने संबोधन में केन्द्रीय गृह मंत्री ने कहा कि यहां मातृभूमि शो भी दिखाया जाएगा जिसके माध्यम से भारत के हज़ारों साल के इतिहास को सामंजस्य के साथ समाहित करने का काम किया गया है। उन्होंने कहा कि आज़ादी के अमृत महोत्सव के वर्ष में ये कार्यक्रम शुरू हो रहा है और भारत के ऐतिहासिक स्थानों को प्रेरणास्थल बनाने की ये यात्रा आज यहां से शुरू हो रही है।
श्री अमित शाह ने कहा कि प्रधानमंत्री श्री नरेन्द्र मोदी जी ने, आज़ादी के अमृत वर्ष में सोने की चिड़िया कहे जाने वाले भारत को गुलामी से मुक्त कराने में अपना सर्वस्व बलिदान देने वाले अनगिनत शहीदों से हमारी युवा पीढ़ी को परिचित कराने के लिए, कई कार्यक्रमों का आयोजन किया है। उन्होंने कहा कि भारत को विश्व में हर क्षेत्र में कहां पहुंचना है, मोदी जी ने इसीलिए आज़ादी के अमृत महोत्सव से आज़ादी की शताब्दी तक के समय को अमृत काल के नाम से हम सबके सामने संकल्पित कराया है। श्री शाह ने कहा कि ये यात्रा आज़ादी के 75 सालों से आज़ादी की शताब्दी तक के संकल्प लेने की भी यात्रा है और उस वक्त देश कहां होगा, ये संकल्प लेने का भी समय है।
केन्द्रीय गृह मंत्री ने कहा कि प्रधानमंत्री श्री नरेन्द्र मोदी जी के नेतृत्व में पिछले 8 सालों में पूरे देश की जनता में आत्मविश्वास, ऊर्जा और विश्वास के साथ एक दिशा में चलने का संकल्प दिखाई दे रहा है और भारत की 130 करोड़ की जनता के सामूहिक पुरूषार्थ से देश को विश्व में सर्वप्रथम बनाने का संकल्प हमें सिद्ध करना है। श्री शाह ने कहा कि भारत सर्वप्रथम, और, भारत सबसे प्रथम, इन दोनों संकल्पों को लेकर भारत को आगे बढ़ना है।
प्रधानमंत्री कार्यालय
प्रधानमंत्री श्री नरेन्द्र मोदी से फ्रांस के राष्ट्रपति के राजनयिक सलाहकार ने मुलाकात की
श्री बोने ने प्रधानमंत्री को द्विपक्षीय सहयोग के विभिन्न क्षेत्रों में प्रगति के बारे में जानकारी दी
प्रधानमंत्री ने बैस्टिल दिवस समारोह में शामिल होने के निमंत्रण के लिए राष्ट्रपति मैक्रों के प्रति आभार व्यक्त किया
प्रधानमंत्री ने कहा कि वह पेरिस में राष्ट्रपति मैक्रों के साथ अपनी बैठक के लिए उत्सुक हैं
प्रधानमंत्री श्री नरेन्द्र मोदी से फ्रांस के राष्ट्रपति के राजनयिक सलाहकार श्री इमैनुएल बोने ने आज मुलाकात की।
श्री बोने ने प्रधानमंत्री को उनकी आगामी फ्रांस यात्रा के संदर्भ में द्विपक्षीय सहयोग के विभिन्न क्षेत्रों में प्रगति की जानकारी दी।
प्रधानमंत्री ने 14 जुलाई को बैस्टिल दिवस समारोह में सम्मानित अतिथि के रूप में शामिल होने के निमंत्रण के लिए राष्ट्रपति मैक्रों के प्रति आभार व्यक्त किया।
हिरोशिमा में राष्ट्रपति मैक्रों के साथ अपनी हालिया मुलाकात को याद करते हुए, प्रधानमंत्री ने कहा कि वह पेरिस में अपनी बातचीत जारी रखने के लिए उत्सुक हैं जो भारत-फ्रांस रणनीतिक साझेदारी को और मजबूत करेगी।
वित्त मंत्रालय
कैबिनेट ने सेबी और ब्रिटेन की फाइनेंशियल कंडक्ट अथॉरिटी  के बीच हस्ताक्षरित ‘यूरोपियन यूनियन अल्टरनेटिव इन्वेस्टमेंट फंड मैनेजर्स डायरेक्टिव  एमओयू’ को अपडेट करने को मंजूरी दी
प्रधानमंत्री श्री नरेन्द्र मोदी की अध्यक्षता में केन्द्रीय मंत्रिमंडल ने अपडेटिड ‘अल्टरनेटिव इन्वेस्टमेंट फंड मैनेजर्स डायरेक्टिव  एमओयू’ पर हस्ताक्षर करने संबंधी भारतीय प्रतिभूति एवं विनिमय बोर्ड  के प्रस्ताव को मंजूरी दे दी है। 31 जनवरी, 2020 को यूरोपीय संघ से ब्रिटेन के बाहर होने के संदर्भ में इस एमओयू पर ब्रिटेन की फाइनेंशियल कंडक्ट अथॉरिटी  और सेबी ने हस्ताक्षर किये थे।
प्रमुख प्रभाव
ब्रिटेन 31 जनवरी, 2020 को यूरोपीय संघ से अलग हो गया। ब्रिटेन के एफसीए ने सेबी को एक पत्र सौंपा था, जिसमें कहा गया था कि यदि यूरोपीय संघ से ब्रिटेन के बाहर होने  की तिथि से पहले संशोधित एमओयू पर हस्ताक्षर नहीं किये गये तो कोई परिवर्तनकारी उपाय उपलब्ध नहीं होगा। साथ ही एफसीए ने सेबी से आग्रह किया था कि जल्द से जल्द एक संशोधित एमओयू पर हस्ताक्षर किया जाए। इस प्रकार, इस प्रस्ताव से भारत में रोजगार पर कोई प्रभाव न पड़ने की उम्मीद है।
पृष्ठभूमि
ब्रिटेन के फाइनेंशियल कंडक्ट अथॉरिटी  सहित यूरोपीय संघ/यूरोपीय आर्थिक क्षेत्र के 27 सदस्य देशों के प्रतिभूति नियामकों के साथ सेबी ने 28 जुलाई, 2014 को एक द्विपक्षीय समझौता ज्ञापन  यूरोपियन यूनियन अल्टरनेटिव इन्वेस्टमेंट फंड मैनेजर्स डायरेक्टिव  पर हस्ताक्षर किये थे, ताकि यूरोपीय संघ और गैर-यूरोपीय संघ देशों के प्राधिकरणों के बीच पर्याप्त पर्यवेक्षण सहयोग व्यवस्था स्थापित की जा सके। यूरोपीय संघ से ब्रिटेन के बाहर होने के परिप्रेक्ष्य में एफसीए ने सेबी को बताया कि सेबी और एफसीए के बीच एआईएफएमडी से संबंधित मौजूदा एमओयू फिलहाल यूरोपीय संघ के कानून से संचालित है, जो सीधे तौर पर ब्रिटेन पर लागू नहीं होता। इसलिए एक संशोधित एआईएफएमडी एमओयू पर हस्ताक्षर करने का सुझाव दिया गया जो ब्रिटेन के संबंधित कानून के साथ-साथ यूरोपीय संघ के कानून के संदर्भ में हो।
गृह मंत्रालय
केंद्रीय गृह सचिव ने पूर्वोत्तर  राज्यों और केन्द्र शासित क्षेत्रों में कोविड-19 की स्थिति की समीक्षा की
केंद्रीय गृह सचिव ने आज यहां सभी पूर्वोत्तर  राज्यों और केन्द्र शासित क्षेत्रों  में कोविड-19 की स्थिति की समीक्षा की।
बैठक के दौरान, सभी यूटी और पूर्वोत्तर के राज्यों के संबंध में सक्रिय मामलों, मृत्यु दर , पॉजिटिविटी दर  और टीकाकरण के लिहाज से वर्तमान स्थिति और रुझान पर विचार-विमर्श किया गया। यह भी देखने में आया कि देश के 10 प्रतिशत से ज्यादा सीपीआर वाले 73 जिलों में से 46 जिले पूर्वोत्तर राज्यों से आते हैं, जहां दिशानिर्देशों के तहत सख्त रोकथाम के उपाय किए जाने की जरूरत है।
केंद्रीय गृह सचिव ने जांच-निगरानी-उपचार-टीकाकरण और कोविड उपयुक्त व्यवहार की पांच स्तरीय रणनीति का पालन किए जाने पर जोर दिया, जो 29 जून, 2021 को जारी गृह मंत्रालय के आदेश में निर्धारित की गई थी। पूर्वोत्तर राज्यों और यूटी को जिला/ शहर स्तर पर हालात की सख्ती से निगरानी और कहीं भी प्रकोप बढ़ने के शुरुआती संकेत नजर आने पर समय से रोकथाम के उपाय करने की सलाह दी गई थी। ऊंची पॉजिटिविटी और ज्यादा बिस्तर भरने के मामले में चिह्नित जिलों के लिए, राज्य/ यूटी व्यवस्थित तरीके से बंदिशें लगाने पर विचार कर सकते हैं। कोविड उपयुक्त व्यवहार को सख्ती से लागू किए जाने की बात दोहराई गई थी और इससे राजनेताओं और सामाजिक संगठनों को जोड़ने की सलाह दी गई थी।
इस बैठक में इन राज्यों/ यूटी के मुख्य सचिव, पुलिस महानिदेशक और प्रमुख सचिव  शामिल हुए थे। इस अवसर पर नीति आयोग के सदस्य , एनसीडीसी निदेशक और एमएचए व स्वास्थ्य एवं परिवार कल्याण मंत्रालय के वरिष्ठ अधिकारी भी उपस्थित रहे।
प्रधानमंत्री कार्यालय
प्रधानमंत्री ने नुआखाई पर लोगों को बधाई दी
प्रधानमंत्री ने नुआखाई के शुभ अवसर पर लोगों को शुभकामनाएं दी हैं।
प्रधानमंत्री ने एक्स पर किये पोस्ट में कहा;
“नुआखाई पर बधाई, यह हमारे किसानों की कड़ी मेहनत की सराहना करने का अवसर है। मैं सभी की खुशी और कल्याण के लिए प्रार्थना करता हूं। नुआखाई जुहार!”
“ନୂଆଁଖାଇର ଶୁଭେଚ୍ଛା । ଆଜି ଆମର ଚାଷୀଙ୍କ ପରିଶ୍ରମକୁ କୃତଜ୍ଞତା ଜଣାଇବାର ଅବସର । ମୁଁ ସମସ୍ତଙ୍କର ଉତ୍ତମ ସ୍ୱାସ୍ଥ୍ୟ ଏବଂ ମଙ୍ଗଳ କାମନା କରୁଛି । ନୂଆଁଖାଇ ଜୁହାର୍ !”
उप राष्ट्रपति सचिवालय
उपराष्ट्रपति ने मिलाद-उन-नबी की पूर्व संध्या पर देशवासियों को बधाई दी
भारत के उपराष्ट्रपति, श्री एम. वेंकैया नायडू ने मिलाद-उन-नबी की पूर्व संध्या पर देशवासियों को शुभकामनाएं दी हैं। उन्होंने लोगों से मिलाद-उन-नबी मनाते हुए कोविड -19 से जुड़ी स्वास्थ्य एवं स्वच्छता प्रोटोकॉल का पालन करने की अपील की।
उप राष्ट्रपति के संदेश का पूरा पाठ निम्नलिखित है-
“मैं सभी देशवासियों को मिलाद-उन-नबी– जोकि पैगंबर मोहम्मद के जन्मदिन के रूप में मनाया जाता है- के शुभ अवसर पर बधाई और शुभकामनाएं देता हूं।
पवित्र पैगंबर ने मानवता को दया और भाईचारे का नेक मार्ग दिखाया। मिलाद-उन-नबी परिवार और दोस्तों के लिए एक साथ आने और मिलकर प्रार्थना करने का एक अवसर है। लेकिन इस साल, कोविड -19 महामारी के कारण मैं देश के नागरिकों से कोविड -19 से जुड़ी स्वास्थ्य एवं स्वच्छता प्रोटोकॉल का सख्ती से पालन करते हुए मिलाद-उन-नबी को सामान्य तरीके से मनाने का आग्रह करता हूं।
उनका शाश्वत संदेश एक शांतिपूर्ण और समरस समाज के निर्माण में हमारा मार्गदर्शन करता रहेगा।”
रक्षा मंत्रालय
सर्जन रियर एडमिरल आरती सरीन ने आईएनएचएस अश्विनी की कमान संभाली
सर्जन रियर एडमिरल आरती सरीन ने 30 जनवरी, 2021 को एक औपचारिक परेड में सर्जन रियर एडमिरल शीला एस मथाई से भारतीय नौसेना के प्रमुख अस्पताल आईएनएचएस अश्विनी की कमान संभाली है।
सर्जन रियर एडमिरल शीला एस मथाई ने पश्चिमी नौसेना कमान मुख्यालय के कमान चिकित्सा अधिकारी के रूप में पदभार ग्रहण किया है।
यह घटना बेहद महत्वपूर्ण है क्योंकि दो महिला नौसेना अधिकारियों के बीच में पदभार संभालने की मिसाल कई सशस्त्र बलों में देखने को नहीं मिलती है।
रक्षा मंत्रालय
वायुसेना कमांडरों का सम्मेलन 2021
माननीय रक्षा मंत्री श्री राजनाथ सिंह ने वायुसेना मुख्यालय में दिनांक 15 अप्रैल 21 को द्विवार्षिक भारतीय वायु सेना कमांडरों सम्मेलन  को संबोधित किया। एयर चीफ मार्शल आरकेएस भदौरिया, पीवीएसएम एवीएसएम वीएम एडीसी चीफ ऑफ एयर स्टाफ  ने सम्माननीय रक्षा मंत्री, चीफ ऑफ डिफेंस स्टाफ  जनरल बिपिन रावत और रक्षा मंत्रालय के अन्य वरिष्ठ अधिकारियों का स्वागत किया।
अपने संबोधन के दौरान रक्षा मंत्री ने खुशी जाहिर करते हुए कहा कि यह सम्मेलन मार्शल ऑफ द एयर फोर्स अर्जन सिंह की जयंती के मौके पर आयोजित किया गया है । रक्षा मंत्री ने पूर्वी लद्दाख में अचानक हुए घटनाक्रम का समय पर एवं समुचित जवाब सुनिश्चित करने के लिए भारतीय वायुसेना को बधाई दी। उन्होंने कमांडरों को भविष्य के खतरों का मुकाबला करने के लिए क्षमता बढ़ाने के लिए दीर्घकालिक योजनाएं और रणनीतियां तैयार करने की सलाह दी। उन्होंने भविष्य के लिए वायुसेना को तैयार करने की दिशा में भारतीय वायु सेना के फोकस की सराहना की ।
इन दिनों जारी कोविड-19 महामारी के बारे में बोलते हुए रक्षा मंत्री ने भारतीय वायुसेना द्वारा अपने कार्य में अन्य सरकारी एजेंसियों की सहायता करने में निभाई गई भूमिका की सराहना की। बदलती अंतरराष्ट्रीय भूराजनीति का जिक्र करते हुए उन्होंने कहा कि हाल के दिनों में ट्रांस अटलांटिक से ट्रांस पैसिफिक तक फोकस का प्रत्यक्ष बदलाव और अधिक स्पष्ट हो गया है । युद्ध के बदलते आयामों में अब उन्नत प्रौद्योगिकियां, असममित क्षमताएं और सूचना के क्षेत्र में दबदबा शामिल होंगे और यह बहुत महत्वपूर्ण था कि भविष्य के लिए भारतीय वायुसेना इन आयामों को अवश्य शामिल करे।
'आत्मनिर्भरता' के माननीय प्रधानमंत्री के दृष्टिकोण को दोहराते हुए रक्षा मंत्री ने रक्षा से जुड़े बुनियादी ढांचे में आत्मनिर्भरता को बढ़ावा देने की आवश्यकता पर बल दिया। उन्होंने कहा कि हल्के लड़ाकू विमान  के लिए भारतीय वायुसेना के आदेश से घरेलू रक्षा उद्योग को काफी बढ़ावा मिलेगा और यह स्वदेशीकरण के नजरिए से गेम चेंजर साबित होगा। उन्होंने कमांडरों से स्वदेशी रक्षा उत्पादन और विमान रखरखाव के क्षेत्र में और भी अधिक परिणाम प्राप्त करने के लिए अपने प्रयास जारी रखने का आग्रह किया। उन्होंने कहा कि राष्ट्रीय सुरक्षा और आर्थिक विकास राष्ट्रीय नीति के पूरक पहलू हैं। स्वदेशी उद्योग के लिए भारतीय वायुसेना के समर्थन से इस क्षेत्र में एमएसएमई का विकास होगा जो एक साथ देश के आत्मनिर्भरता और सामाजिक-आर्थिक विकास को पूरा करने में मददगार होगा।
उन्होंने कमांडरों से आग्रह किया कि वे संयुक्त कमांडरों के सम्मेलन के दौरान माननीय प्रधानमंत्री द्वारा जारी सभी निर्देशों का जायजा लें और उन्हें लागू करें। उन्होंने वर्तमान में चल रही एकीकरण प्रक्रिया, संयुक्त लॉजिस्टिक्स योजना के कार्यान्वयन और संयुक्त योजना और संचालन के क्षेत्रों में तालमेल बढ़ाने की दिशा में सक्रिय रूप से काम करते रहने की ज़रूरत पर जोर दिया।
अपने समापन भाषण में रक्षा मंत्री ने वायुसेना के कमांडरों को एक शक्तिशाली रणनीतिक एयरोस्पेस बल होने के लक्ष्य को प्राप्त करने में रक्षा मंत्रालय से पूर्ण समर्थन का आश्वासन दिया। उन्होंने विश्वास जताया कि सम्मेलन के दौरान लिए गए महत्वपूर्ण फैसलों से भारतीय वायुसेना की युद्धक क्षमता बढ़ेगी।
कमांडरों का सम्मेलन दिनांक 16 अप्रैल 21 को समाप्त होगा। वर्तमान युद्धक क्षमताओं को बेहतर बनाने एवं भारतीय वायुसेना को भविष्य के लिए तैयार एक युद्धक सेना बनाने की कार्ययोजना का परीक्षण किया जाएगा। सभी क्षेत्रों में प्रणालियों, सुधारों और पुनर्गठन से संबंधित विषयों एवं अधिक कुशल प्रक्रियाओं को सुनिश्चित करने पर भी चर्चा की जाएगी।
रक्षा मंत्रालय
वायु सेना प्रमुख का दक्षिण पश्चिमी क्षेत्र का दौरा
वायु सेना प्रमुख , एयर चीफ मार्शल आरकेएस भदौरिया ने 12 नवंबर 20 को दक्षिण पश्चिमी क्षेत्र में ठिकानों का दौरा किया। वायुसेना प्रमुख के यहां पहुंचने पर उनकी अगवानी एयर वेस्टर्न कमांडिंग-इन-चीफ, दक्षिण पश्चिमी एयर कमान, एयर मार्शल एसके घोटिया ने की।
वायु सेना स्टेशन डीसा में, वायुसेना प्रमुख ने बुनियादी ढांचे की विकास परियोजनाओं की स्थिति की समीक्षा की। उन्हें पहले चरण की कार्ययोजना के बारे में विस्तार से जानकारी दी गई जिसे 20 अक्टूबर को ही सरकार की मंजूरी मिली है। पहले चरण में रनवे, टैक्सी ट्रैक, पक्की सड़कों और अन्य परिचालन संबंधी बुनियादी ढांचे के निर्माण को शामिल किया गया है। वायु सेना प्रमुख ने परियोजना के परिचालन के महत्व को रेखांकित किया और आवश्यक कार्य सेवाओं की करीबी निगरानी रखने और उन्हें तेजी से पूरा करने का निर्देश दिया।
बाद में दिन में वायुसेना प्रमुख ने वायु सेना स्टेशन वडोदरा का दौरा किया और स्टेशन की परिचालन संबंधी तैयारियों की समीक्षा की। स्टेशन के कर्मियों के साथ बातचीत के दौरान, उन्होंने उनसे आग्रह किया कि वे अपने कर्तव्यों का निर्वहन पूरी ईमानदारी के साथ करते रहें और उच्च स्तर की परिचालन तत्परता सुनिश्चित करें।
एमजी/ एएम/ केजे
(Visitor Counter : 91
शिक्षा मंत्रालय
प्रतिनिधि काशी तमिल संगमम में मंदिरों पर फोटो प्रदर्शनी का अनुभव ले रहे हैं
बनारस हिंदू विश्वविद्यालय के एम्फीथिएटर ग्राउंड में चल रहे काशी तमिल संगमम में इंदिरा गांधी राष्ट्रीय कला केंद्र, वाराणसी द्वारा आयोजित 90 प्रसिद्ध प्राचीन मंदिरों के चित्रों की प्रदर्शनी द्वारा आयोजित की गई है। इस प्रदर्शनी में वाराणसी के मंदिरों के कुल 29 चित्र और तमिलनाडु के मंदिरों के 61 चित्र प्रदर्शित किए गए हैं। तमिलनाडु के मंदिरों की भव्यता तथा वास्तुकला और काशी की दुर्लभ मूर्तियां प्रतिनिधियों एवं आगंतुकों के लिए प्रमुख आकर्षण हैं ।
काशी और तमिलनाडु का बहुत गहरा सभ्यतागत संबंध है और भगवान शिव लंबे समय से चले आ रहे इस संबंध के केंद्र में हैं।
काशी की पहचान भगवान शिव से की जाती है और तमिलनाडु के कई मंदिर भी भगवान शिव को समर्पित हैं। इन दोनों स्थलों के मंदिरों के चित्र इस प्रदर्शनी में दिखाए गए हैं। दक्षिण भारत के मंदिर मूल रूप से उस द्रविड़ परंपरा के हैं जिसे द्रविड़ शैली की वास्तुकला कहा जाता है और उत्तर भारत के मंदिर नागर शैली की मंदिर वास्तुकला से निर्मित हैं।
संचार एवं सूचना प्रौद्योगिकी मंत्रालय
सभी डाक कर्मचारियों को 10 लाख रुपये की क्षतिपूर्ति
 के पैरा -11  में दुहराया भी गया है। ग्रामीण डाक सेवक सहित डाक कर्मचारी ग्राहकों को मेल डिलीवरी, डाक घर बचत बैंक, डाक जीवन बीमा देने, एईपीएस सुविधा के तहत किसी भी बैंक और किसी भी शाखा से ग्राहकों के दरवाजे तक धन की निकासी को सरल बनाने के विभिन्न दायित्वों का निर्वाह कर रहे हैं। इसके अतिरिक्त, डाक घर स्थानीय राज्य प्रशासन एवं पुलिस अधिकारियों के साथ संपर्क कर देश भर में कोविड-19 किट, फूड पैकेट, राशन एवं अनिवार्य दवाओं आदि की प्रदायगी भी कर रहे हें। इस प्रकार, डाक घर विभागीय कर्तव्यों के साथ-साथ कोविड-19 के संकट के समय सामाजिक प्रयोजन की भी सेवा कर रहे हैं।
कोविड-19 की स्थिति के परिप्रेक्ष्य में, फैसला किया गया है कि ग्रामीण डाक सेवक  सहित सभी डाक कर्मचारियों को कर्तव्य निवर्हन के दौरान बीमारी से मृत्यु हो जाने पर 10 लाख रुपये की क्षतिपूर्ति का भुगतान किया जाएगा। ये दिशानिर्देश जल्द प्रभावी हो जाएंगे और कोविड-19 के संकट की समाप्ति तक पूरी अवधि तक के लिए लागू रहेंगे।
रेल मंत्रालय
रेलवे सुरक्षा बल  में कांस्टेबल के 9000 पदों पर भर्ती के संबंध में मीडिया रिपोर्टों का खंडन
रेलवे सुरक्षा बल  में कांस्टेबल के 9000 पदों पर भर्ती के संबंध में मीडिया में एक फर्जी संदेश प्रसारित किया जा रहा है। एतद् द्वारा यह सूचित किया जाता है कि आरपीएफ या रेल मंत्रालय द्वारा अपनी आधिकारिक वेबसाइटों पर या किसी प्रिंट या इलेक्ट्रॉनिक मीडिया के माध्यम से ऐसी कोई अधिसूचना जारी नहीं की गई है।
प्रधानमंत्री कार्यालय
प्रधानमंत्री ने सुखोई 30 एमकेआई लड़ाकू विमान में राष्ट्रपति के उड़ान भरने की सराहना की
प्रधानमंत्री श्री नरेन्द्र मोदी ने असम के तेजपुर वायु सेना स्टेशन से सुखोई 30 एमकेआई लड़ाकू विमान में ऐतिहासिक उड़ान भरने पर राष्ट्रपति श्रीमती द्रौपदी मुर्मु की सराहना की है।
राष्ट्रपति के एक ट्वीट के जवाब में प्रधानमंत्री ने कहा :
"इसने प्रत्येक भारतीय को प्रेरित किया है! राष्ट्रपति जी ने बार-बार असाधारण नेतृत्व का परिचय दिया है।"
एमजी/एमएस/जेके/डीवी
(
आयुष
आयुष मंत्रालय ने योग 2023 के लिए प्रधानमंत्री पुरस्कारों के लिए आवेदन/नामांकन आमंत्रित किए
ये पुरस्कार राष्ट्रीय और अंतरराष्ट्रीय दोनों स्तरों पर योग के विकास और प्रोत्साहन के लिए किए गए अनुकरणीय योगदान को मान्यता देते हैं
आयुष मंत्रालय ने योग 2023 के लिए प्रधान मंत्री पुरस्कारों के लिए आवेदन/नामांकन आमंत्रित किए हैं। ये पुरस्कार राष्ट्रीय और अंतर्राष्ट्रीय दोनों स्तरों पर योग के विकास और प्रोत्साहन के लिए किए गए अनुकरणीय योगदान को मान्यता देते हैं। दो राष्ट्रीय पुरस्कार भारतीय मूल की संस्थाओं को और दो अंतर्राष्ट्रीय पुरस्कार भारतीय/विदेशी मूल की संस्थाओं को दिए जाएंगे। विजेताओं की घोषणा 9वें अंतर्राष्ट्रीय योग दिवस  के अवसर पर की जाएगी।
वर्ष 2023 के पुरस्कारों के लिए आवेदन/नामांकन प्रक्रिया वर्तमान में माईगोव प्लेटफॉर्म  पर होस्ट की गई है। इसके लिए लिंक आयुष मंत्रालय की वेबसाइट और राष्ट्रीय पुरस्कार पोर्टल पर भी उपलब्ध है। इस वर्ष के पुरस्कारों के लिए आवेदन/नामांकन प्रक्रिया 31 मार्च 2023 तक खुली रहेगी।
पुरस्कारों की चयन प्रक्रिया दो स्तरीय प्रणाली का अनुपालन करती है, जिसके लिए आयुष मंत्रालय द्वारा दो समितियों अर्थात् स्क्रीनिंग समिति और मूल्यांकन समिति  का गठन किया जाएगा। मूल्यांकन समिति  की अध्यक्षता कैबिनेट सचिव द्वारा की जाती है और इसके सदस्यों में प्रधानमंत्री के सलाहकार, विदेश सचिव, आयुष मंत्रालय के सचिव सहित अन्य व्यक्ति शामिल होते हैं। यह पुरस्कारों के प्राप्तकर्ताओं को अंतिम रूप देने के लिए चयन और मूल्यांकन मानदंड तय करता है।
आयुष मंत्रालय वैश्विक रूप से बड़े पैमाने पर सामुदायिक भागीदारी सुनिश्चित करके इस वर्ष के अंतर्राष्ट्रीय योग दिवस को आयोजित करने की योजना बना रहा है। मंत्रालय डब्ल्यूएचओ एमयोगा ऐप, नमस्ते ऐप, वाई-ब्रेक एप्लिकेशन और विभिन्न जन-केंद्रित गतिविधियों और कार्यक्रमों का उपयोग करके योग के लाभों का व्यापक प्रचार करेगा। माईगोव प्लेटफॉर्म पर आईडीवाई प्लेज, मतदान/सर्वेक्षण, आईडीवाई जिंगल, आईडीवाई क्विज़ और "योग माई प्राइड" फोटोग्राफी प्रतियोगिता आदि जैसी विभिन्न गतिविधियों को शुरू करने का प्रस्ताव है।...
एमजी/एमएस/एआर/आईपीएस/एसएस
(Visitor Counter : 413
प्रधानमंत्री कार्यालय
प्रधानमंत्री ने शिकागो में स्वामी विवेकानंद के 1893 के प्रतिष्ठित भाषण को याद किया
प्रधानमंत्री श्री नरेन्द्र मोदी ने कहा कि स्वामी विवेकानंद के 1893 के प्रतिष्ठित शिकागो भाषण के सार में कहीं अधिक न्यायपूर्ण, समृद्ध और समावेशी दुनिया बनाने की क्षमता निहित है।
प्रधानमंत्री ने उस प्रतिष्ठित भाषण की वर्षगांठ के अवसर पर एक ट्वीट में कहा:
'हम शिकागो में स्वामी विवेकानंद के 1893 के प्रतिष्ठित भाषण को याद करते हैं जिसने भारतीय संस्कृति की विशेषताओं को खूबसूरती से प्रदर्शित किया था। उनके भाषण के सार में कहीं अधिक न्यायपूर्ण, समृद्ध और समावेशी दुनिया बनाने की क्षमता निहित है।'
इस्पात मंत्रालय
राष्ट्रीय इस्पात निगम लिमिटेड को लगातार चौथी बार राजभाषा कीर्ति प्रथम पुरस्कार
सूरत, में आयोजित राष्ट्रीय हिंदी दिवस समारोह में राजभाषा विभाग, गृह मंत्रालय, भारत सरकार द्वारा राष्ट्रीय इस्पात निगम लिमिटेड-विशाखापत्तनम इस्पात संयंत्र को देश के सर्वोत्कृष्ट राजभाषा कीर्ति सम्मान से सम्मानित किया गया है । यह उल्लेखनीय है कि आर आई एन एल को लगातार चौथी बार ‘ग’ श्रेणी में प्रथम पुरस्कार प्रदान किया गया है।
सूरत मेंआयोजित द्वितीय अखिल भारतीय राजभाषा सम्मेलन में,गृह मंत्री, सहकारिता मंत्री श्री अमित शाह की उपस्थिति में, राज्य के मुख्यमंत्री श्री भूपेंद्र भाई पटेल ने राष्ट्रीय इस्पात निगम लिमिटेड के अध्यक्ष-सह-प्रबंध निदेशक श्री अतुल भट्ट को यह पुरस्कार प्रदान किया ।
हिंदी गृहपत्रिका श्रेणी में भी आर आई एन एल की हिंदी पत्रिका सुगंध को प्रथम पुरस्कार प्राप्त हुआ है। यह पुरस्कार ‘सुगंध’ के संपादक एवं आर आई एन एल के महाप्रबंधक  एवं प्रशासन प्रभारी श्री ललन कुमार ने संसदीय राजभाषा समिति के माननीय उपाध्यक्ष श्री भर्तृहरि महताब के कर कमलों से ग्रहण किया।
इसी समारोह में नगर राजभाषा कार्यान्वयन समिति , विशाखापत्तनम को भी ‘ग’ श्रेणी में द्वितीय पुरस्कार प्रदान किया गया। यह पुरस्कार भी नगर राजभाषा कार्यान्वयन समिति , विशाखापत्तनम के अध्यक्ष एवं आर आई एन एल के अध्यक्ष-सह-प्रबंध निदेशक श्री अतुल भट्ट ने उप सभापति राज्य सभा श्री हरिवंश और संसदीय राजभाषा समिति के उपाध्यक्ष श्री भर्तृहरि महताब की उपस्थिति में गृह राज्यमंत्री श्री निशीथ प्रमाणिक के कर कमलों से ग्रहण किया। इसी मंच पर नराकास , विशाखापत्तनम के सदस्य सचिव श्री ललन कुमार को , उप सभापति राज्य सभा, श्री हरिवंश, ने प्रमाण-पत्र देकर सम्मानित किया।एकेएन/एसके
(Visitor Counter : 576
पेट्रोलियम एवं प्राकृतिक गैस मंत्रालय
श्री धर्मेंद्र प्रधान ने वीडियो कॉन्फ्रेंस के माध्यम से 1000 से अधिक एलपीजी वितरकों से बात की; उनसे कहा कि गरीबों के लाभ के लिए मुफ्त उज्जवला रीफिल को अधिकतम करने का प्रयास करें
(पेट्रोलियम एवं प्राकृतिक गैस और इस्पात मंत्री श्री धर्मेंद्र प्रधान ने मंगलवार शाम वीडियो कॉन्फ्रेंसिंग के माध्यम से देश भर के 1000 से अधिक एलपीजी वितरकों के साथ बातचीत की।
लॉकडाउन के दौरान एलपीजी सिलेंडरों की डोरस्टेप डिलीवरी सुनिश्चित करने में उनके अच्छे काम की सराहना करते हुए उन्होंने उनसे आग्रह किया कि कोविड-19 महामारी के खिलाफ लड़ाई लड़ने में गरीबों की मदद करने के लिए घोषित की गई प्रधानमंत्री गरीब कल्याण योजना के अंतर्गत सक्रिय रूप से पीएमयूवाई लाभार्थियों तक पहुंचे और तीन मुफ्त एलपीजी सिलिंडरों के वितरण को अधिकतम करने का काम करें।
मंत्री श्री प्रधान ने नॉवेल कोरोनावायरस के प्रसार को रोकने और डिलीवरी बॉय और उपभोक्ताओं की सुरक्षा सुनिश्चित करने के लिए एलपीजी सिलिंडरों के कीटाणुशोधन सहित सभी आवश्यक सावधानियां बरतने के लिए भी उन्हें बधाई दी। उन्होंने वितरकों से कहा कि वे डिलीवरी कर्मियों को और उनके जरिए उपभोक्ताओं को फेस मास्क, आरोग्य सेतु ऐप के इस्तेमाल, हाथों की सफाई और महामारी को हराने में सोशल डिस्टेंसिंग के महत्व बारे में जागरूक करते रहें। उन्होंने आगे कहा कि पहली पंक्ति के योद्धा यानी डिलीवरी कर्मी, उपभोक्ताओं के बीच इस उपयोगी जानकारी के प्रसार के कार्य में प्रभावी साबित हुए हैं। उन्होंने वितरकों से आग्रह किया कि वे कार्यस्थल पर संक्रमण का खतरा कम करने के लिए सोशल डिस्टेंसिंग, कीटाणुशोधन और स्वच्छता की मानक संचालन प्रक्रियाओं का पालन करने का अच्छा काम जारी रखें। इसके साथ ही उनसे ये भी आग्रह किया कि वे अग्रिम पंक्ति के एलपीजी योद्धाओं के प्रति सहानुभूति रखें और उनकी हर संभव देखभाल करें।